Public procurement notice: Contract Award Notice
Published: 2020-07-15
Buyer: NIF Nemzeti Infrastruktúra Fejlesztő Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 71240000 | 71320000 | 71322000: Civil engineering design services | 71322300 | 71356400
Estimated value: 398000000 HUF
Award criteria: The most economic tender

Technical requirements: Tervezési szerződés az M76 autóút Zalaegerszeg – Körmend közötti 2x2 sávos szakasz tanulmánytervének, környezetvédelmi hatástanulmányának (KHT) elkészítése, valamint környezetvédelmi engedély megszerzése (PST: K076.17).
— Zalaegerszeg és térsége közlekedésfejlesztési tervnek, valamint a Nyugat-Dunántúl magas szintű közúti kapcsolatainak vizsgálati dokumentáció (masterplan) felülvizsgálata, a döntéselőkészítő anyag alapdokumentumaként a masterplanba szereplő nyomvonalak részletesebb vizsgálata és további alternatív nyomvonalak keresése, különös tekintettel a gazdasági, társadalmi és környezetvédelmi szempontokra,
— Tanulmányterv, Közúti Biztonsági Hatásvizsgálat (KBHV) valamint kapcsolódó munkarészek elkészítése,
— Előzetes Vizsgálati Dokumentáció (EVD), Környezetvédelmi Hatásvizsgálati (KHT/KHV) dokumentáció készítése (környezeti és természetvédelmi kockázat vizsgálata), NATURA 2000 hatásbecslés készítése,
— Klímakockázati terv készítése és az EP 2000/60/EK irányelv szerinti vízkészlet (víztest) keretirányelvhez kapcsolódó nyilatkozat beszerzése a környezetvédelmi engedélyezés során,
— Településrendezési tervek vizsgálata a tovább tervezendő nyomvonal változattal kapcsolatban, valamint a szükséges települési tanulmány elkészítése,
— Csomóponti kialakítások tervezése, különös tekintettel az M9/M76 autóút, valamint az M80-M86 – 8 sz. főút – 86. sz. főút csatlakozásra és tervzsűri keretén belül való jóváhagyás megszerzése,
— Fix- vagy több hatóság ellenőrzését biztosító mobil mérőállomás és tengelysúlymérő állomás elhelyezésének vizsgálata,
— Tengelysúlymérőhelyek létesítéshez tartozó útépítési, közműépítési és magasépítési vizsgálatok és azok tanulmány szintű elkészítése,
— 3D-s animáció készítése a főpályára az M9 (M76) autóút Zalaegerszeg északkeleti 74 sz. főúti csomóponttól egészen az M80 Körmend keleti csomópontig.
Az e-UT 03.01.11 „Közutak tervezése (KTSZ)” című Útügyi Műszaki Előírás alapján az M76 autóút főbb paraméterei:
Az új nyomvonal a tervezett M9 autóút Zalaegerszeg északkeleti (74-76 sz. főút elválási csomópontjával határolt) csomópontjából indul, a kivitelezés alatt álló járműipari tesztpályától északra haladva, többnyire a Zala és Vas megyehatárt érintve, a 76 sz. főúttól északra halad, Ny-Ény-i irányban. Vas megye határát átlépve keresztezi a Rába-folyó völgyét, így értelemszerűen jelen szerződés keretében hidat is magába foglal, a lehető legkisebb mértékben érintve a Natura2000 védettségű területeket és csatlakozik a tervezett M80-M86 valamint a 8 és 86 sz. főutak által határolt különszintű csomóponthoz.
A tervezendő szakasz csatlakozik a Zalaegerszeg északkeleti területén tervezett M9 autóút – 74 és 76 sz. főutak alkotta különszintű csomóponthoz, végpontja a Körmend keleti részén tervezett gyorsforgalmi valamint főúti csatlakozást biztosító, különszintű csomópont, amelynek tervezése és környezetvédelmi engedélyeztetése és az engedély megszerzése a projekt részét képezi.
A teljes tervezendő gyorsforgalmi úthossz egybefüggően cca. 28 km. új nyomvonalon, fizikai elválasztással.
A tervezési szerződés keretében ellátandó feladatok részletes ismertetését a közbeszerzési dokumentumok tartalmazzák.


Winner: FŐMTERV Mérnöki Tervező Zrt.
Award value: 398000000
Number of bids: 5